PRIM'AWLA TAL-QORTI ĊIVILI Illum, l-Erbgħa, 21 ta' Lulju, 2021 Fl-atti tar-Rikors għall-Ħruġ ta' Kontro-Mandat għall-Mandat ta' Sekwestru Kawtelatorju Numru 802/2021 fl-ismijiet: JOHAN HUY F'ISMU PERSONALI U GĦAN-NOM U IN RAPPREŻENTANZA TA' WHITE SAILS CO. Dan huwa digriet finali dwar talbiet imressqa minn Mark Ellul Cacciottolo: (i) sabiex jitneħħa l-mandat ta' sekwestru kawtetatorju bin-numru 802/2021 għar-raġunijiet misjuba fl-artikolu 836(1)(d) u/jew (f) tal-Kap 12 tal-Liġijiet ta' Malta; u (ii) sabiex Johan Stagno pro et noe jiġi kkundannat iħallas penali għaliex jeżistu ċ-ċirkostanzi msemmija fl-artikolu 836(8) (b) u/jew (d) tal-Kap 12 tal-Liġijiet ta' Malta; Daħla B'rikors imressaq fil-5 ta' Lulju, 2021, Mark Ellul Cacciottolo fisser li huwa ġie milqut b'mandat ta' sekwestru kawtelatorju 802/2021, fis-somma ta' €200,000, maħruġ fuq talba ta' Johan Stagno f'ismu stess u fuq isem White Sails Co. Ltd; Huwa jtenni li dan kien it-tielet mandat li rċieva fuq talba ta' Johan Stagno pro et noe dwar l-istess tilwima. Filwaqt li l-ewwel żewġ mandati bin-numri 676/2021 u 677/2021 kienu nħarġu fuq is-somom ta' €50,000 u €100,000 rispettivament, dan l-aħħar mandat inħareġ fuq is-somma ta' €200,000; Il-mandat 676/2021 fis-somma ta' €50,000, ġie dikjarat li m'għadux fis-seħħ, b'digriet mogħti mill-Imħallef sedenti fit-28 ta' Ġunju, 2021, filwaqt li l-mandat l- ieħor 677/2021 qiegħed suġġett għall-proċeduri ta' revoka quddiem Imħallef ieħor; Mark Ellul Cacciottolo jixli li dawn it-tliet mandati, inkluż l-aħħar wieħed, li huwa suġġett ta' dan id-digriet, inħarġu b'rieda ħażina u mingħajr ebda jedd prima facie fil-liġi; Jispjega li Johan Stagno pro et noe talab il-ħruġ ta' dawn il-mandati b'ħażen minħabba li huwa fetaħlu proċeduri ta' żgumbrament, li bħalissa jinsabu pendenti quddiem il-Qorti tal-Appell (Kompetenza Inferjuri); Iżid jgħid ukoll, li qabel il-ħruġ ta' dawn il-mandati, huwa qatt ma kien irċieva xi talba mingħand Johan Stagno jew White Sails Co. Ltd sabiex iħallas xi danni jew biex jipprovdi xi garanzija; Għalhekk huwa talab lil din il-qorti sabiex: «(i) prevja kwalsijasi dikjarazzjoni oħra talvolta meħtieġa u neċessarja, tiddikjara – u dan a tenur tal-artikolu 836(1)(d) tal-Kap. 12 tal-Liġijiet ta' Malta – illi l-ammont reklamat mis-sekwestrant Johan Stagno pro et noe fil-mandat ta' sekwestru kawtelatorju numru 820/2021 mhux talli mhuwiex prima facie ġustifikat iżda huwa ineżistenti u vvintat; (ii) tiddikjara – u dan a tenur tal-artikolu 836(1)(f) tal-Kap. 12 tal- Ligijiet ta' Malta – illi fiċ-ċirkostanzi ottenenti ta' dan il-każ mhuwiex raġjonevoli illi jinżamm fis-seħħ ta' dan il-mandat u/jew li dan il- mandat mhuwiex ġustifikabbli; (iii) konsegwentement, tordna illi l-imsemmi mandat ta' sekwestru kawtelatorju numru 802/2021 m'għandux jibqa' fis-seħħ u tawtorizza l-ħruġ tal-opportun kontro-mandat; (iv) tikkundanna lis-sekwestrant Johan Stagno pro et noe biex iħallas lir- rikorrent odjern Mark Ellul Cacciottolo penali ta' mhux inqas minn €1,164.69 u mhux aktar minn €6,988.12 (liema penali l-esponenti jitlob li fiċ- ċirkostanzi ottenenti għandha tkun fl-ammont massimu ta' €6,988.12) u dan b'konsegwenza tal-fatt illi -: (a) is-sekwestrant Johan Stagno pro et noe m'għandu ebda bażi biex jiġġustifika li l-mandat ta' sekwestru kawtelatorju 802/2021 kellu jinħareġ oltre illi naqas milli jitlob lill-esponent biex ħallas l-allegati danni jew jipprovdi sigurtà biżżejjed qabel ma ppreżenta il-mandat ta' sekwestru in kwistjoni, u dan a tenur tal-artikolu 836(8)(b) tal-Kap. (b) it-talba tas-sekwestrant Johan Stagno għall-ħruġ tal-mandat ta' sekwestru kawtelatorju 676/2021 kjarament saret b'malizzja, u dan a tenur tal-artikolu 836(8)(d) tal-Kap. 12 tal-Liġijiet ta' Malta. b'riżerva ta' kull azzjoni oħra talvolta spettanti lill-esponent skond il- B'digriet tagħha tas-7 ta' Lulju, 2021, il-qorti ordnat in-notifika lil Johan Stagno pro et noe, bi żmien sebat ijiem għan-Nota bħala tweġiba għat-talbiet ta' Mark Ellul Cacciottolo; Minkejja li Johan Stagno pro et noe ġie notifikat fit-12 ta' Lulju, 2021, huwa għażel li ma jdaħħal l-ebda nota jew tweġiba; Bejn Mark Ellul Cacciottolo u Johan Stagno kien hemm relazzjoni ta' sid u kerrej. għażel li ma jġeddidx il-kirja wara l-aħħar ta' Awwissu 2020 għaliex Johan Stagno kien waqa' lura fil-ħlas tal-kera; B'sentenza mogħtija fid-9 ta' Diċembru, 2020, il-Bord Li Jirregola l-Kera ta sentenza, li bis-saħħa tagħha laqa' talba ta' Mark Ellul Cacciottolo, biex Johan Stagno jitlaq mid-dar, bl-isem 'Denise', li tinsab fi Triq is-Soll, In-Nadur. appella minn din is-sentenza quddiem il-Qorti tal-Appell (Kompetenza Inferjuri) u l-appell jinsab imħolli għas-sentenza finali għat-22 ta' Settembru, 2021; Fil-5 ta' Mejju, 2021, il-Prim'Awla tal-Qorti Ċivili laqgħet żewġ talbiet, waħda ta' Johan Stagno u oħra ta' White Sails Co. Ltd, biex jinħarġu żewġ mandati ta' sekwestri kawtelatorji bin-numri 676/2021 u 677/2021 kontra Mark Ellul Cacciottolo, fl- ammonti ta' €50,000 u €100,000 rispettivament; Wara li ntlaqgħu dawn il-mandati, il-Bank of Valletta p.l.c. u l-HSBC Malta plc ppreżentaw fl-atti tal-istess mandati, żewġ ċedoli ta' depożitu ta' flejjes li kienu miżmumin magħhom fuq isem Mark Ellul Cacciottolo; Johan Stagno pro et noe fetaħ kawża fit-28 ta' Mejju, 2021, fl-ismijiet Johan Stagno pro et nomine v. Mark Ellul Cacciottolo (Rik Nru: 514/2021), fejn fiha huwa talab illi jiġi mħallas għad-danni li allegatament ġarrab minħabba l-azzjonijiet meħuda minn Fil-kawża, Johan Stagno pro et noe ma semma l-ebda ammont ta' ħlas speċifiku, iżda ħalla l-likwidazzjoni f'idejn il-qorti, bl-għejun, jekk ikun hemm bżonn, ta' perit tekniku; Dakinhar stess li ġiet ippreżenta din il-kawża, Johan Stagno pro et noe talab u kiseb it-tielet mandat ta' sekwestru kawtelatorju bin-numru 802/2021, fl-ammont din id- darba ta' €200,000. Dan l-aħħar mandat huwa l-mertu ta' din il-proċedura; Ir-raġuni għaliex intalab dan l-aħħar mandat kienet minħabba, «danni kkaġunati mis-sekwestrat lis-sekwestranti; talbiet kif dedotti aħjar f'kawża rikors ġuramentat B'digriet mogħti fit-28 ta' Ġunju, 2021, din il-qorti kif presjeduta, sabet li l-mandat numru 676/2021 fl-ammont ta' €50,000 m'għadux aktar fis-seħħ minħabba li l- mandat ma ġiex segwit b'kawża fiż-żmien li tgħid il-liġi. Huy ġie kkundannat biex iħallas lil Mark Ellul Cacciottolo, penali fis-somma ta' €3,000; Konsiderazzjonijiet Fl-ewwel talba tiegħu, Mark Ellul Cacciottolo qiegħed jitlob lill-qorti biex il-mandat jitneħħa għalkollox skont l-artikolu 836(1)(d) tal-Kap 12 tal-Liġijiet ta' Malta għaliex fil- fehma tiegħu l-ammont ta' €200,000 kawtelat fil-mandat minn Johan Stagno pro et noe, mhux biss mhuwiex ġustifikat mad-daqqa t'għajn, allegatament mitluba minnu ma jeżistux u ġew ivvintati; Bħala daħla, tajjeb li wieħed iżomm f'moħħu, illi mandat kawtelatorju huwa maħsub biex iħares pretensjoni ta' kreditur sakemm tinqata' kawża, ħalli jekk kawża tinqata' favurih, huwa jkun jista' jenforza s-sentenza fuq il-ġid tad-debitur li jkun ġie milqut bil-mandat. Fi kliem ħafif, il-mandati katwelatorji qegħdin hemm, ħalli sakemm tinqata' l-kawża, id-debitur ma jaħbix flusu jew ma jnaqqasx minn ġidu biex dan jevita milli jħallas lill-kreditur f'każ li d-debitur joħroġ tellief mill- kawża (ara Ignazio Gabaretta v. Żakkarija Whitehead deċiża mill-Qorti tal-Appell fit-30 ta' Għalhekk il-mandati kawtelatorji huma sa ċertu punt għodda ta' serħan tal-moħħ għall-kreditur, li huwa ħa jkollu minn fejn jista' jitħallas jekk jingħata raġun fis-sentenza finali; F'dan il-każ, il-mandat kawtelatorju magħżul minn Johan Stagno pro et noe huwa dak tas-sekwestru kawtelatorju; L-għan ta' mandat ta' sekwestru, kemm jekk wieħed esekuttiv u kif ukoll jekk wieħed kawtelatorju, huwa dak fejn kreditur ikun irid iżomm li ma jgħaddux f'idejn id-debitur tiegħu, flus jew ħaġa mobbli li jkunu jinsabu f'idejn ħaddieħor (ara Jimcam Enterprises Ltd v. Charles Vucinovic et deċiż mill-Prim'Awla tal-Qorti Ċivili fis-7 ta' April, 2009); Ma' dan però, jiżdied jingħad ukoll, li kif ġie mtenni mill-Qorti tal-Kummerċ fid- deċiżjoni tagħha Avukat Louis Briffa Dimech Abela De Leonardo nomine v. Dr. Yana Vella Bellizzi Niesz nomine, mogħtija fit-13 ta' April, 1991, b'riferenza għall-ġurisprudenza preċedenti; «Il-mandati kawtelatorji, appuntu għaliex isiru fi żmien meta l-kreditu jew pretensjoni għad ma jkunux ġudizzjarjament aċċertati u stabbiliti, huma odjużi u d-disposizzjonijiet tal-liġi dwarhom għandhom jirċievu interpretazzjoni rigoruża.» Wara kollox, għalkemm il-mandati kawtelatorji qegħdin hemm biex iservu ta' tarka għal min jippretendi li hu kreditur, però, dawn m'għandhomx jintużaw bl- addoċċ u lanqas m'għandhom jintużaw bi skop li jweġġgħu jew ipattu, aktar milli jikkawtelaw (ara Rita Lautier v. Nutar Joseph car Lautier deċiża mill- Prim'Awla tal-Qorti Ċivili fid-19 ta' Settembru, 2013); Issa biex jitħassar mandat taħt l-artikolu 836(1)(d) tal-Kap 12 tal-Liġijiet ta' Malta, il-qorti trid tistħarreġ żewġ affarijiet: fl-ewwel lok, jekk jirriżultax mad-daqqa t'għajn li l-esekutant għandu bażi ta' pretensjoni; u fit-tieni lok jekk dan wasalx biex jillikwida tali pretensjoni f'somma li taqbel mal-ammont minnu maħluf fil- mandat (ara Dr. Henri Busuttil Stevens pro et noe v. Jebmed Giardina deċiż mill-Prim'Awla tal- Qorti Ċivili fit-12 ta' Settembru, 2019); Dwar l-ewwel ħtieġa, il-qorti ma tistax tgħid għalissa li Johan Stagno pro et noe m'għandux pretensjoni li hija ġustifikata. Il-mandat ta' sekwestru 802/2021 li qiegħed jiġi attakkat minn Mark Ellul Cacciottolo ġie marbut mar-rikors maħluf 514/2021. F'dan ir-rikors, Johan Stagno pro et noe qed jallega li ġarrab danni għaliex: (i) il-post mikri lilu minn Mark Ellul Cacciottolo kellu fuse box u arloġġ tad-dawl perikolużi u kamra tal- banju mingħajr ventilazzjoni; (ii) tilef sussidju mill-Gvern; (iii) saru tibdiliet strutturali fil-post mingħajr permessi tal-Awtorità tal-Ippjanar; (iv) il-post kien mibni bi ksur tar-regolamenti tas-sanità; u (v) il-post ma setax jintuża bħala showroom u ħanut; Naturalment Mark Ellul Cacciottolo jista' ma jaqbel xejn ma' dawn il-pretensjonijiet, iżda b'daqshekk ma jfissirx li Johan Stagno pro et noe m'għandux sies legali sabiex jikkawtela l-pretensjonijiet tiegħu; Il-fatt li tintlaqa' talba għall-ħruġ tal-mandat, ma jfissirx li l-jedd ikun ġie ppruvat. Kif daqstant ieħor ma jfissirx, illi għax talba għall-ħruġ ta' mandat ma tintlaqax, allura l-jedd pretiż ma jeżistix. Huwa għal din ir-raġuni li ma jistax jingħad li s- sempliċi fatt li ġudikant ikun laqa' jew ċaħad talba għal ħruġ ta' mandat kawtelatorju oġġettivament jiġġustifika xi preokkupazzjoni dwar l-imparzjalità tiegħu, meta huwa jiġi biex jiddeċiedi l-kawża fil-mertu dwar l-istess dritt li kien is- suġġett tal-mandat kawtelatorju, sakemm ma jkunux jeżistu xi ċirkostanzi speċjali (ara Sandro Diaby et v. L-Avukat Ġenerali deċiża mill-Qorti Kostituzzjonali fit-12 ta' Lulju 2005); Il-mistoqsijiet li jrid jagħmel ġudikant lilu nnifsu meta jeżamina talba għall-ħruġ jew tneħħija ta' mandat kawtelatorju huma differenti minn dawk li jrid jagħmel meta jiġi biex jiddeċiedi l-kawża fil-mertu; Dan meqjus, dak li qed tgħid il-qorti huwa li hija mhijiex f'qagħda li tgħid minn issa, f'din il-proċedura ta' tneħħija tal-mandat, jekk il-pretensjonijiet imressqa minn Johan Stagno pro et noe fir-rikors maħluf humiex siewja jew le. Ma jistax jingħad li mid-daqqa t'għajn huwa m'għandux raġun ifittex għad-danni li qed jgħid li ġarrab; Fid-dawl ta' kollu, din il-qorti mingħajr bl-ebda mod ma qiegħda tippronunzja ruħha dwar is-siwi tat-talbiet imressqa fir-rikors maħluf, tgħid li tajjeb jew ħażin, Johan Stagno pro et noe wera li huwa għandu pretensjoni xi jressaq kontra Mark Pace Balzan jekk din il-pretensjoni hijiex mistħoqqha jew le, wieħed irid jara mhux f'din il-proċedura tar-revoka tal-mandat iżda waqt li jkun qiegħed jiġi diskuss il- mertu nnifsu tar-rikors maħluf, fil-kawża prinċipali li hemm bejn il-partijiet; Ngħaddu issa għat-tieni ħtieġa, viz. jekk Johan Stagno pro et noe rnexxilux jillikwida l-pretensjoni tiegħu f'somma li taqbel mal-ammont li ġie maħluf minnu fil-mandat. Fi kliem ieħor, il-qorti trid tara jekk is-somma indikata fil-mandat tagħmilx sens mal-pretensjonijiet dedotti minn Johan Stagno pro et noe; Fl-atti tar-rikors tal-ħruġ tal-mandat ta' sekwestru, Johan Stagno pro et noe ma ressaq l-ebda ħjiel ta' prospett biex juri ta' kif wasal għaċ-ċifra ta' €200,000. minn hekk, bħala kawżali jew raġuni li fuqhom huwa wasal għas-somma ta' €200,000, huwa rrefera biss għar-rikors maħluf. Ebda tagħrif ma ngħata dwar kif id-danni li qiegħed jitlob telgħu għal dik iċ-ċifra ta' €200,000; Mill-banda 'l-oħra, jekk wieħed idur fuq ir-rkors maħluf 514/2021, li suppost fuqu nħareġ il-mandat, wieħed isib li Johan Stagno pro et noe ma semma l-ebda ammonti speċifiċi ta' danni. Anzi jidher li huwa talab lill-qorti biex tillikwida hija stess id- danni li huwa qed jgħid illi ġarab; Dwar dan il-punt, jissokta jingħad li l-liġi ma titlob imkien li, biex jista' jinħareġ mandat kawtelatorju, ir-rikorrent irid ifisser kif inbena l-ammont li jixtieq jikkawtela bil-ħruġ tal-mandat (ara C & F Building Contractors Limited v. Emanuel Cuomo deċiża mill-Prim'Awla tal-Qorti Ċivili fil-25 ta' Awwissu, 2018). kulma titlob il-liġi hu li r-rikorrent isemmi: (i) «l-«oriġini u x-xorta tad-debitu» (artikolu 831(1)(a) tal-Kap 12); (ii) «l-ammont li għalih tammonta t-talba» (artikolu 831(1)(b) tal-Kap 12); u (iii) li dan kollu jkun maħluf; Issa Mark Ellul Cacciottolo jgħid fir-rikors tiegħu, li l-ammont imsemmi minn Johan Stagno pro et noe fil-mandat ma jeżistix u li huwa vvintat. Madankollu kif ingħad mill- Prim'Awla tal-Qorti Ċivili fid-deċiżjoni Charles De Giorgio Limited v. Perit Christian Wellman mogħtija fit-23 ta' Lulju, 2003, «Il-kriterju ta' x'inhu l-ammont ġustifikat jew x'inhu eċċessiv ma jiġix pruvat b'argument li jifforma l-mertu tal-kwestjoni.» L-oneru li l-ammont imsemmi fil-mandat huwa wieħed eċċessiv jew mhux ġustifikat jaqa' fuq min qiegħed jitlob ir-revoka tiegħu (ara Natalia Apps v. Edward Apps deċiża mill-Prim'Awla tal-Qorti Ċivili fil-11 tsa' Settembru, 2000) Għalhekk mhux biżżejjed għal Mark Ellul Cacciottolo li jgħid fir-rikors tiegħu li l-mandat huwa vvintat u ma jeżistix biex iwaqqa' l-mandat; Madankollu, minkejja illi qorti għandha toqgħod lura milli tidħol fil-mertu tat- tilwima, huwa miżmum fil-ġurisprudenza li xogħol il-qorti fil-ħruġ jew fiż-żamma ta' mandat katwelatorju huwa li tara jekk l-ammont indikat fil-mandat ta sekwestru huwiex wieħed li raġonevolment jirrifletti l-ammont tal-pretensjoni (ara Salvino Cuomo v. Exalco Holdings Ltd deċiża mill-Prim'Awla tal-Qorti Ċivili fis-6 ta' Diċembru,1999, Stewart Desmond Wright v. Therese Mangion Bileci deċiża mill-Prim'Awla tal-Qorti Ċivili fid-29 ta' Lulju 2005, Avv J.J. Vella noe v. Eden Irish Aircraft Leasing MS 204 Limited et deċiża mill-Prim'Awla tal-Qorti Ċivili fil-5 ta' Diċembru 2012 u Marco Azzopardi Mamo v. Mark Vella Bellizzi et deċiża mill- Prim'Awla tal-Qorti Ċivili fit-3 ta' Awwissu, 2018); Hekk pereżempju, fid-digriet Mario Dilley v. Noel Dilley mogħti mill-Prim'Awla tal- Qorti Ċivili fit-23 ta' Mejju, 2017, il-qorti naqset l-ammont kawtelat bil-mandat għaliex l-ammont imsemmi fil-mandat kien ħafna inqas mill-ammont imsemmi fir- Illi mħaddma dawn il-prinċipji għall-każ li għandha quddiemna, din il-qorti ssib li f'dan il-każ Johan Stagno pro et noe, tabilħaqq naqas milli jiġġustifika s-somma ta' €200,000 li huwa ried jikkawtela bil-mandat. Dan qed jingħad għal għadd ta' rikors maħluf; raġunijiet; Ibda biex, għalkemm fil-mandat tiegħu Johan Stagno pro et noe jorbot is-somma ta' €200,000 mar-rikors maħluf, madankollu fir-rikors maħluf ma hemm l-ebda indikazzjoni għal din iċ-ċifra. Din il-qorti tifhem li bħalma Johan Stagno pro et noe kien kapaċi jniżżel is-somma mhux żgħira ta' €200,000 fil-mandat, huwa kellu jkun kapaċi wkoll iniżżel l-istess somma jew anke somma ikbar fir-rikors maħluf; Mhux sew li Johan Stagno pro et noe jsemmi ċifra fil-mandat u ma jsemmi l-ebda ċifra fir-rikors maħluf; Terġa' u tgħid, il-mandat mertu ta' dawn il-proċeduri ma kienx l-uniku mandat li Johan Stagno pro et noe kiseb b'rabta mal-pretensjoni dedotta fir-rikors maħluf. F'dan ir-rigward, il-qorti hija tabilħaqq ħosbiena kif għall-pretensjonijiet imsemmija fir-rikors maħluf, Johan Stagno pro et noe talab li jinħarġu tliet mandati, fl-ammont komplessiv ta' €350,000; Bla ma tidħol fuq il-mertu tat-tilwima li hemm bejn il-partijiet, il-qorti ma tistax lanqas, bir-riga tal-prima facie, tifhem kif l-allegati danni msemmija fir-rikors maħluf jistgħu qatt iwasslu għal-likwidazzjoni ta' €350,000. Ammonti li jitniżżlu f'mandati għandhom isiru b'responsabbilità u prudenza kbira u mhux jiġu sparati b'mod arbitrarju, superfiċjali jew saħanistra b'ħażen; Hekk ukoll, għalkemm din il-qorti tista' tasal biex tifhem li Johan Stagno pro et noe, seta' ressaq it-tielet mandat għaliex huwa kien konxju li l-mandat numru 676/2021 tilef l-effetti tiegħu għaliex dan ma ġiex segwit b'kawża skont il-liġi, però din il-qorti ma tista' tifhem qatt kif minn mandat oriġinali ta' €50,000 dan tela' għal €200,000 bla spjegazzjoni ta' xejn, la fl-atti tal-mandat u lanqas fir-rikors maħluf; Hawnhekk il-qorti qiegħda żżomm quddiem moħħha, dak imtenni mill-Prim'Awla tal-Qorti Ċivili fid-deċiżjoni Emanuel Stevens et v. Josephine Stevens tal-5 ta' Ġunju, 2003 li, «hu dmir tal-kreditur li jsegwi l-effetti tal-mandati u jekk jara li ġie kawtelat aktar milli meħtieġ, hu stess għandu jieħu l-inizjattiva biex jitlob it-tħassir ta' dawk il-Mandati 'żejda'» F'dan il-każ, Johan Stagno pro et noe mhux talli pprova jrażżan l-ammont kawtelat iżda talli qabad u għollih b'aktar mid-doppju, mingħajr ebda raġuni; Fuq kollox, ħaġa li għokrot sew għajnejn il-qorti, huwa l-fatt li Johan Stagno pro et noe lanqas biss ħass li kellu għalfejn iwieġeb għal dan ir-rikors dwar it-tneħħija ta' dan il-mandat. xejn li jitlob il-ħruġ ta' mandat ta' sekwestru, fl-ammont kawtelat ta' €200,000, iżda imbagħad għażel li ma jiddefendihx, u dan minkejja li Mark Ellul Cacciottolo fir-rikors għar-revoka tal-mandat, sostna li l-mandat nħareġ, «qisu qed jilgħab it-tiritombla, ifaqqa' numru u l-ammonti bl-addoċċ bl-uniku skop li malizzjożament jattakka u jipprova jġib għarrkobbtejh lill-esponent»; Il-fatt li Johan Stagno pro et noe għażel li jmerix din l-allegazzjoni kemmxejn qawwija, għalkemm waħidha mhijiex biżżejjed biex twaqqa' l-mandat, però tfisser ħafna dwar il-motivazzjonijiet ta' Johan Stagno pro et noe; Dan kollu jdaħħal suspett qawwi u raġonevoli f'moħħ il-qorti, li kif saħaq Mark Ellul Cacciottolo fir-rikors tiegħu, il-veru għan wara l-mandat min-naħa ta' Johan Stagno pro et noe kien aktar maħsub biex iweġġa' milli biex jikkawtela xi pretensjonijiet; F'ċirkostanzi bħal dawn, meta wieħed iqis li l-ammont ta' €200,000 imsemmi fil- mandat la jista' jiġi miżżewweġ mal-pretensjonijiet imsemmija fir-rikors maħluf u lanqas ma jista' jiġi miżżewweġ mal-mandati preċedenti li nħarġu biss madwar xahar qabel, din il-qorti ma tistax ħlief tikkonkludi li mad-daqqa t'għajn, iċ-ċifra ta' €200,000 imsemmija fil-mandat kienet waħda għalkollox azzardata li ma ssibx post fil-pretensjonijiet li qegħdin jiġu allegati fir-rikors maħluf, Din il-qorti ma tistax b'kuxjenza kwieta toqgħod b'idha fuq żaqqha u tħalli fis-seħħ mandat bħal dan. Għalhekk hija qiegħda tilqa' l-ewwel talba ta' Mark Ellul Cacciottolo, li l- mandat 802/2021 għandu jitneħħa minħabba li mid-daqqa t'għajn tiegħu ma jirriżultax li huwa ġustifikat; Fit-tieni talba tiegħu, Mark Ellul Cacciottolo jitlob li l-mandat għandu jiġi mħassar ukoll għaliex dan mhuwiex raġonevoli li jibqa' jinżamm fis-seħħ jew mhuwiex aktar meħtieġ jew ġustifikabbli skont l-artikolu 836(1)(f) tal-Kap 12 tal-Liġijiet ta' Il-Qorti tal-Appell fid-deċiżjoni Angelo Muliett et v. Anthony Bugeja Muscat deċiża fis- 7 ta' Mejju, 2010 fissret li, «Kuntrarjament għall-każi l-oħra msemmija fil-paragrafi (a) sa (e) tal- Artikolu 836(1) jidher li l-paragrafu (f) fuq ċitat jagħti diskrezzjoni qawwijja lill-Qorti li tkun qed tikkunsidra t-talba billi hemm jintużaw il- kliem "raġonevoli" u "ġustifikabbli". Dan ipoġġi aktar piż fuq il- ġudikant meta jiġi biex fuq tkun qegħda Dan meqjus però, din il-qorti taqbel ukoll mal-fehma espressa f'dawk id- deċiżjonijiet tal-Prim'Awla tal-Qorti Ċivili fejn ingħad li l-artikolu 836(1)(f), japplika biss fis-sitwazzjoni fejn ikollok waħda mill-ħtiġijiet tal-liġi għall-ħruġ tal-att kawtelatorju li tkun teżisti fil-waqt tal-ħruġ tal-istess att, iżda li ma tibqax hekk teżisti wara l-ħruġ tal-mandat (ara inter alia Tyrell Corporation Limited v. Yirun Europe GmbH et tal-14 ta' Jannar, 2021, Western Company Limited v. Dak li jgħodd għalhekk biex tista' titħaddem din id-dispożizzjoni huwa li jintwera minn min irid li jitħassar il-mandat, li wara l-ħruġ tal-mandat, tkun tbiddlet xi ċirkostanza li minħabba fiha ma jkunx xieraq li l-istess mandat jibqa' għalkollox jew f'parti minnu fis-seħħ. Din it-tifsira toħroġ mill-kliem "jinżamm" u "aktar meħtieġ" li jinsabu fl-imsemmi artikolu 836(1)(f), liema kliem jagħtu x'jifhmu li dak li qabel kien jiġġustifika l-ħruġ u ż-żamma fis-seħħ tal-mandat, issa m'għadux il-każ (ara Ivan John Montague v. Antoine Lawson, deċiż mill-Prim'Awla tal-Qorti Ċivili fit-12 ta' Jannar, 2021); Il-bdil li għalih japplika dan is-subinċiż irid ikun wieħed li jolqot iċ-ċirkostanzi ta' bejn il-partijiet u mhux lejn terzi (ara Angela Attard Sciortino Mc Harg v. Stephen Attard Sciortino Mc Harg deċiża mill-Prim'Awla tal-Qorti Ċivili fit-13 ta' Awwissu, 2009); Fil-każ tagħna, Mark Ellul Cacciottolo ma semma l-ebda ġrajja ġdida fir-rikors tiegħu, li seħħet wara l-ħruġ tal-mandat inkwistjoni fit-28 ta' Mejju, 2021. Tassew ir- raġunijiet li mbuttaw lil Mark Ellul Cacciottolo biex jitlob it-tħassir ta' dan il-mandat ġa kienu jeżistu fil-mument li ntlaqa' l-mandat fit-28 ta' Mejju, 2021 u ma nibtux minn ċitkostanzi li seħħew wara; Għalhekk din il-qorti ma tistax tilqa' din it-tieni talba ta' Mark Ellul Cacciottolo biex il-mandat jitneħħa għar-raġuni misjuba fl-artikolu 836(1)(f) tal-Kap 12 tal-Liġijiet ta' Illi t-tielet talba ta' Mark Ellul Cacciottolo biex jinħareġ il-kontromandat hija ġustifikata, ladarba din il-qorti laqgħet l-ewwel talba tiegħu li l-mandat għandu jitneħħa għalkollox skont l-artikolu 836(1)(d) tal-Kap 12 tal-Liġijiet ta' Malta Jifdal biss ir-raba' talba, biex Johan Stagno pro et noe jiġi kkundannat iħallas penali It-twaħħil tal-penali mhijiex awtomatika kull meta jinstab li hemm raġunijiet tajba biex jitneħħa l-mandat. Kemm hu hekk, ingħad kemm-il darba li s-sanzjoni tal- penali hija waħda fakoltativa (ara inter alia Office Group Limited v. L-Awtorità tal-Ippjanar et deċiża mill-Prim'Awla tal-Qorti Ċivili fis-6 ta' April, 2017 u deċiża mill-Prim'Awla tal-Qorti Ċivili fit-30 ta' Diċembru, 2011); Il-liġi, fl-artikolu 836(8) tal-Kap 12 tal-Liġijiet ta' Malta, issemmi erba' ċirkostanzi biss li minħabba fihom wieħed jista' jeħel penali għal ħruġ ħażin ta' Skont il-ġurisprudenza dawn l-erba' raġunijiet huma tassattivi u għandhom jingħataw tifsira dejqa (ara Dr. Cedric Magri Sobh nomine v. Bitconvert Limited deċiża mill-Prim'Awla tal-Qorti Ċivili mogħtija mill-Prim'Awla tal-Qorti Ċivili fid-29 ta' Settembru, 2020, Rosie Cuffaro Libreri v. Ian Mifsud deċiża mill-Qorti Ċivili (Sezzjoni tal-Familja) fil-11 ta' Awwissu, 2009 u Cole Foods Ltd v. Euro Imports Ltd mogħtija mill-Prim'Awla tal-Qorti Ċivili fit-13 ta' Marzu, 2003); Il-penali msemmija fl-artikolu 836(8) tal-Kap 12 tal-Liġijiet ta' Malta hija waħda ta' ordni pubbliku maħsuba mhux biss biex tiżgura serjetà fil-proċess ġudizzjarju iżda anke biex ma tħallix li l-għodda tal-mandati kawtelatorji ma jintużawx bl- addoċċ jew b'mod abbużiv (ara Joseph Theodoulou pro et noe v. Joseph Scott noe et mogħtija mill-Prim'Awla tal-Qorti Ċivili fis-17 ta' Ġunju, 2010); Ifisser dan, li l-qorti m'għandhiex tibża', tħenn jew toqgħod lura milli twaħħal il- penali fejn tirriżulta waħda miċ-ċirkostanzi msemmija fl-artikolu 836(8) tal-Kap 12 tal-Liġijiet ta' Malta. Anzi huwa fid-dmir tagħha li twaħħal il-penali f'sitwazzjonijiet bħal dawn. Huwa biss f'każijiet estremi fejn is-sens tal-ġustizzja hekk titlob, li l-qorti għandha tqis li ma twaħħalx il-penali (ara Joseph Montebello Catania v. Raymond Stevens deċiża mill-Qorti tal-Appell fit-13 ta' Marzu, 2001); Illi l-ewwel raġuni jew kawżali msemmija minn Mark Ellul Cacciottolo għaliex Johan Stagno pro et noe għandu jeħel il-penali hija mibnija fuq l-artikolu 836(8)(b); Dan is-subinċiż jgħid li t-twaħħil ta' penali hija mistħoqqha f'żewġ ċirkostanzi Jekk min talab il-mandat jonqos milli jiġġustifikah; jew Sakemm ma jkunx hemm raġunijiet ta' urġenza, l-esekutant jonqos milli jgħarraf lid-debitur tiegħu fi żmien ħmistax-il jum qabel il-ħruġ tal-mandat, bil-pretensjonijiet li huwa għandu kontrih; Dwar l-ewwel ċirkostanza, din il-qorti ġa esprimiet fit-tul il-fehma tagħha, waqt li kienet qiegħda tqis l-ewwel talba ta' Mark Ellul Cacciottolo, li fuq bażi prima facie, Johan Stagno pro et noe naqas milli jiġġustifika għaliex ħass li kellu jitlob il-ħruġ ta' mandat fis-somma ta' €200,000. Dan aktar u aktar meta wieħed iqis, li dan il-mandat ġa kien preċedut minn żewġ mandati oħra li saru xahar qabel b'total ta' €150,000 u meta wieħed iqis li fir-rikors maħluf ma hemmx indikazzjoni ta' kemm huwa qed jippretendi li jitħallas bħala kumpens għad-danni li qed jgħid illi ġarrab; Għalhekk il-qorti ssib li għandha twaħħal penali lil Johan Stagno pro et noe minħabba din iċ-ċirkostanza; it-tieni ċirkostanza msemmija jekk saritx interpellazzjoni għallinqas ħmistax-il jum qabel il-ħruġ tal-mandat, intqal kemm-il darba li l-liġi ma tridx li din tkun tabilfors waħda solenni fis-sura ta' att ġudizzjarju Limited deċiża mill-Prim'Awla tal-Qorti Ċivili fil-21 t'Awwissu, 2017, Office Group Limited v. L-Awtorità tal-Ippjanar et deċiża mill-Prim'Awla tal-Qorti Ċivili fis-6 t'April, 2017 u Ian Stevens v. Entree Limited et deċiża mill-Prim'Awla tal- Qorti Ċivili fit-23 ta' Settembru, 2009); Tajjeb li jingħad ukoll, li l-fatt waħdu li ma tkunx saret talba bħal din, qabel ħmistax-il jum li jkun inħareġ il-mandat, mhijiex meqjusa bħala raġuni awtomatika biex dak li jkun jeħel il-penali. Dan għaliex jekk dak li jkun juri li kien hemm raġuni tajba għaliex ma ressaqx talba preċedenti għall-mandat, il-penali m'għandhiex tingħata (ara Office Technology Limited v. J.M. Supplies Company Limited deċiża mill-Prim'Awla tal-Qorti Ċivili fis-26 ta' Ottubru, 1999 u Western Company Limited v. Anthony Elgadi et deċiża mill-Prim'Awla tal-Qorti Ċivili fid-29 ta' Settembru, 2020); Illi fl-atti ta' din il-proċedura ma hemm xejn x'juri li Johan Stagno pro et noe kien ressaq talba preċedenti lil Mark Ellul Cacciottolo biex iħallas l-ammont ta' €200,000 imsemmi fil-Mandat. Anzi jidher li Johan Stagno pro et noe kien ressaq saħanistra żewġ mandati oħra f'ammont globali ta' €150,000; Għalhekk anke fuq dan il-punt, il-qorti ssib li hemm raġuni tajba biex Johan Stagno It-tieni raġuni għaliex skont Mark Ellul Cacciottolo il-qorti għandha twaħħal penali lil Johan Stagno pro et noe tinsab mibnija fuq l-artikolu 836(8)(d), għaliex fil-fehma tiegħu l- mandat inħareġ b'malizzja; Anke dwar dan l-aspett, il-qorti tasal biex taqbel ma' Mark Ellul Cacciottolo li dan il-mandat fis-somma ta' €200,000 ħareġ b'ċertu ħażen fil-ħsieb. Huwa ċar f'moħħ il-qorti, li bil-ħruġ ta' dan il-mandat Johan Stagno pro et noe kien interessat biss li jweġġa' jew isallab lil Mark Ellul Cacciottolo. Dan għaliex il-pretensjonijiet ta' danni, kif imfissra b'mod vag minn Johan Stagno pro et noe fir-rikors maħluf tiegħu, ma kellhom qatt jiġbdu lejhom mandat ta' sekwestru katwelatorju fis-somma ta' €200,000, wara li ġa kien jeħel penali; kien hemm fis-seħħ żewġ mandati ta' sekwestri oħra f'ammont totali ta' Il-qorti tqis li l-ħruġ tal-mandat 802/2021 inħareġ minn Johan Stagno pro et noe bid- dnewwa u mhux biex verament jiġi kkawtelat xi kreditu. Għalhekk anke minħabba din ir-raġuni, huwa jistħoqqlu li jeħel il-penali; Kulma jibqa' huwa l-ammont ta' penali li Johan Stagno pro et noe għandu jħallas lil Il-liġi tgħid fl-artikolu 836(8) li l-penali għandha tinżamm bejn Fil-ġudizzju tagħha, il-qorti qiegħda tqis li Johan Stagno pro et noe ħaqqu jeħel penali, mhux biss għar-raġuni msemmija fl-artikolu 836(8)(b) peress li mingħajr raġuni tajba huwa qabad u mar għall-ħruġ tal-mandat qabel ma ressaq talba preċedenti dwar il-pretensjonijiet tiegħu, iżda anke għar-raġuni msemmija fl- artikolu 836(8)(d) li l-mandat inħareġ b'malizzja. Magħdud magħhom, il-qorti qiegħda tqis ukoll il-valur għoli tal-mandat u l-fatt li dan kien it-tielet mandat li Minħabba f'hekk, il-qorti tqis li penali fl-ammont ta' €4,500 għandha titqies bħala nħareġ kontra Mark Ellul Cacciottolo; waħda xierqa fiċ-ċirkostanzi; Deċiżjoni tal-5 ta' Lulju, 2021 billi: Għaldaqstant għar-raġunijiet fuq imsemmija, din il-qorti qiegħda tipprovdi dwar ir-rikors i. Tilqa' l-ewwel talba u b'hekk tiddikjara li l-ammont mitlub fil-mandat ta' sekwestru kawtelatorju numru 802/2021 mhuwiex prima facie ġustifikat skont l- artikolu 836(1)(d) tal-Kap 12 tal-Liġijiet ta' Malta; Tiċħad it-tieni talba taħt l-artikolu 836(1)(f) tal-Kap 12 tal-Liġijiet ta' Malta għaliex ma ntweriex li kien hemm xi bdil fiċ-ċirkostanzi wara l-ħruġ tal-mandat ta' Tilqa' t-tielet talba u tordna għalhekk li jitħassar il-mandat ta' sekwestru kawtelatorju numru 802/2021 u li joħroġ il-kontro-mandat opportun; u Tilqa' r-raba talba u b'hekk tikkundanna lil Johan Stagno pro et noe sabiex iħallas penali lil Mark Ellul Cacciottolo, fis-somma ta' erbat elef u ħames mitt ewro (€4,500); Tordna li l-ispejjeż kollha marbuta mal-ħruġ u t-tneħħija tal-mandat ta' sekwestru kawtelatorju numru 802/2021 jitħallsu kollha kemm huma minn Johan Stagno pro et noe; Imħallef Deputat Reġistratur